༄༅། །རྩ་བཤད་ཀྱི་རྒྱུད་དུ་འཇོག་ཚུལ་ཐོར་བུ་བཞུགས།
༄༅༅། །ཧེ་བཛྲ་ན་མའི་རྒྱུད་དྲུག་ལས་ཀྱེའི་རྡོ་རྗེའོ། །དེ་ལ་རྩ་བ་དང་བཤད་པའི་
རྒྱུད་གཉིས་ལས། ལྟོས་པ་གང་ལ་ལྟོས་ནས་རྩ་བ་དང་བཤད་པའི་རྒྱུད་དུ་འཇོག་ན།
བཀའ་ཡིན་པར་མཉམ་པ་ལ་ལྟོས་པ་གཉིས་ལ་ལྟོས་ནས་འཇོག་གོ །དེ་ཡང་བརྗོད་
བྱ་དོན་གྱི་རྒྱུད་ལ་ལྟོས་ནས་རྩ་བ་དང་བཤད་པའི་རྒྱུད་དུ་མི་འཇོག རྗོད་བྱེད་སྒྲའི་
རྒྱུད་ལ་ལྟོས་ནས་འཇོག་པ་ལ། དང་པོར་བྱུང་ཞིང་བཤད་གཞིའམ། བསྟན་རྒྱུ་ལྟ་བུར་
འདུག་པ་ལ་རྩ་བ་བྱ། ཕྱིས་འབྱུང་ཞིང་སྟོན་བྱེད་དམ་འཆད་བྱེད་དུ་འདུག་པ་ལ་བཤད་
རྒྱུད་དུ་བྱ་སྟེ། སྐབས་ཁ་ཅིག་ཏུ་མི་གསལ་བ་གསལ། སྐབས་ཁ་ཅིག་ཏུ་མ་ཚང་བ་ཁ་
བསྐང་། སྐབས་ཁ་ཅིག་ཏུ་འཁྲུགས་པ་བསྡེབས་པའི་ཚུལ་གྱིས་གསལ་བར་འཆད་དེ།
དེ་ལ་ཐུན་མོང་གི་ཆ་བཤད་པའི་རྒྱུད་དུ་འགྲོ་བ། སཾ་པུ་ཊ་དང་། ཐུན་མོང་མ་ཡིན་
པའི་བཤད་པའི་རྒྱུད་དུ་འགྲོ་བ་མཁའ་འགྲོ་མ་རྡོ་རྗེ་གུར་ཏེ། དེ་ལྟར་ན་བཤད་རྒྱུད་
གཉིས་སུ་བཞེད་དོ། །རྩ་བའི་རྒྱུད་ལ་ཡང་གཉིས་ཏེ། རྒྱུད་རྒྱས་པ་ལ་ཤློ་ཀ་འབུམ་
ཕྲག་ལྔ། བརྟག་པ་སུམ་ཅུ་རྩ་གཉིས་བཞུགས་སོ། །བསྡུས་པ་ལ་བརྟག་པ་ན་གཉིས།
ཤློ་ཀ་བདུན་བརྒྱ་ལྔ་བཅུ་ཐམ་པའོ། །དེ་ལས་འདི་རྩ་བའི་རྒྱུད་བསྡུས་པའོ། །འདི་ཇི་
ལྟ་བུའི་རྒྱུད་བསྡུས་པ་ཡིན་ན། མངའ་བདག་མེ་ཏཱི་བའི་བརྒྱུད་པ་འཛིན་པ། བླ་མ་རྒྱ་
གར་བའི་བརྒྱུད་པས་བརྟག་པ་སུམ་ཅུ་རྩ་གཉིས་ཀྱི་དང་པོ་གཉིས་ཕྱུང་བ་ལ་བཞེད་
- 432 -

ས་ཆེན་ཀུན་དགའ་སྙིང་པོའི་གསུང༌།
དེ། རྡོ་རྗེ་སྙིང་པོ་མངོན་བྱང་ཆུབ། །བརྟག་པའི་རྒྱལ་པོ་དང་པོ་ཡིན། །གསུངས་པ་
དང་། འདི་ནས་ཀྱང་། རྡོ་རྗེ་སྙིང་པོ་མངོན་པར་བྱང་ཆུབ་པ་སྟེ། བརྟག་པ་དང་པོ་
རྫོགས་སོ་ཟེར། མཁའ་འགྲོ་མ་སྒྱུ་མ་དྲ་བའི་བརྟག་པ་སྟེ། གཉིས་པའོ་ཟེར་བས་དང་
པོ་གཉིས་ཕྱུང་བ་ལ་ཐེ་ཚོམ་མི་ཟའོ་ཟེར་ལ། རྒྱུད་འདི་རང་དང་བསྟུན་པའི་དུས་སུ་
དེའང་མི་འཐད་དམ་གསུངས་ཏེ། བརྟག་པ་དང་པོའི་ལྟ་སྟངས་ཀྱི་ལེའུ་ལས། གོང་
དུ་བརྟག་པ་བཅུ་གཉིས་ལས། །རྒྱས་པར་གསུངས་པ་མདོ་རུ་བསྡུ། །ཞེས་གསུངས་པས་
ཀྱང་གོང་ན་གཅིག་ཡོད་པར་གོ་ལ། ཡང་བརྟག་པ་ཕྱི་མའི་རབ་གནས་ཀྱི་ལེའུ་ལས།
གོང་མའི་རྒྱུད་ཀྱི་ཆོག་རིམ་པས། །མཆོད་ཡོན་ཞབས་བསིལ་གོང་མ་བཞིན། །ཟེར་
བས་བརྟག་པ་གཉིས་པ་འདིའི་གོང་ན་གཅིག་ཡོད་པར་གསུངས་པས། དེ་ཡང་མི་འཐད་
དམ་གསུང་ངོ་། །ནཱ་རོ་པའི་བརྒྱུད་པ་བཤེས་གཉེན་མར་པ་བས། བསྡུས་པའི་རྒྱུད་
ལོགས་མར་བཞེད་པ་ལ། དེ་ཡང་མི་འཐད་དེ། བརྟག་པ་སུམ་ཅུ་རྩ་གཉིས་པ་ལས་
ཕྱུང་བ་ཟེར་བས་སོ། །བླ་མ་ཏ་ཐཱ་ག་ཏ་རཀྵི་ཏ་ནས་བརྒྱུད་པའི་བླ་མ་ཁམས་པ་བ། རྒྱུད་
རྒྱས་པ་ལ་བརྟག་པ་སུམ་ཅུ་སོ་གཉིས་པ་ལས་བཏུས་པ་བརྟག་པ་བཅུ་གཉིས་པ་གཅིག
དེ་ལས་བཏུས་པ་དགུ་པ་གཅིག དེ་ལས་བཏུས་པ་གཉིས་པ་འདི་ཡིན་པར་བཞེད་དོ། །
དེ་ཡང་བརྟག་པ་སུམ་ཅུ་རྩ་གཉིས་པ་ལས་ཕྱུང་བ་ཞེས་པ། དེས་གནོད་པས། དེ་ཡང་
མི་འཐད་པར་བཞེད་དོ། །འོ་ན་ཇི་ལྟ་བུའི་བསྡུས་པའི་རྒྱུད་ཡིན་ན། ཌཾ་བི་བའི་བཞེད་
པས་འདིར་རྒྱུད་རྒྱས་པའི་བརྟག་པ་སུམ་ཅུ་རྩ་གཉིས་པའི་ཐ་མ་གཉིས་ཕྱུང་བར་བཞེད་
དེ། དེ་ཡང་རྡོ་རྗེ་སྙིང་པོ་མངོན་བྱང་ཆུབ། །ཅེས་པ་ནས། སུམ་ཅུར་གཅིག་མེད་སུམ་
ཅུ་པ། །བརྟག་པ་སུམ་ཅུ་པ་ཞེས་བཤད། །ཅེས་པས་བརྟག་པ་ཐམས་ཅད་ཀྱི་མ་ཚང་
བ་ཁ་བསྐང་བ། བརྟག་པ་སུམ་ཅུ་པ་སྟེ། སུམ་ཅུ་ལས་མེད་པ་ལ། དེ་གང་གི་ཕྱོགས་ལ་
- 433 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ༼ཀ༽
ཞེ་ན། འབུམ་ཕྲག་ལྔ་ཡི་རྒྱ་མཚོ་ཆེ། །ཀྱེ་ཡི་རྡོ་རྗེ་རྡོར་འཆང་གིས། །སྟོང་ཕྲག་སུམ་
ཅུའི་གྲངས་ཀྱིས་ནི། །ཨེ་མ་རྒྱུད་ནི་རྒྱས་བསྟན་པ། །ཞེས་རྒྱུད་རྒྱས་པའི་ཕྱོགས་ལ་
བརྟག་པ་སུམ་ཅུ་པར་གསུངས་ལ། འོ་ན་དེ་ལས་མེད་དམ་ཞེ་ན། མཁའ་འགྲོ་མཁའ་
འགྲོ་མ་རྣམས་ཀྱི། །དག་པའི་སྙིང་པོ་ཡོངས་བསྡུས་པ། །ཞེས་བརྟག་པ་ཐམས་ཅད་ཀྱི་
དོན་བསྡུས་ཀྱི་བརྟག་པ་གཉིས་གསུངས་ལ། འོ་ན་དེ་ལས་གཞན་པ་ཅིག་ཡོད་དམ་
ཞེ་ན། རྡོ་རྗེ་མཁའ་འགྲོ་ལས་གསུངས་པ་སྟེ། འདི་ནི་རྒྱུད་ཀྱི་ངེས་པའོ། །ཞེས་སོ། །དེས་
རྒྱུད་རྒྱས་པ་ལས་བསྡུས་པ་རང་ལ་དགོས་པ་ཅི་ཡོད་ཅེ་ན། མ་འོངས་པ་སྙིགས་མ་ལྔ་
ལྡན་གྱི་དུས་སུ་སྐྱེས་པའི་སོ་སོ་སྐྱེ་བོ་རྣམས་ཚེ་ཐུང་ཞིང་། ཤེས་རབ་ཞན་པས་རྒྱུད་
རྒྱས་པ་ལ་ལྟ་མི་ནུས་པས། དེའི་དོན་དུ་བསྡུས་སོ། །དེའང་གུར་ལས་ཤེས་ཏེ། བཅོམ་
ལྡན་འདས་ཇི་ལྟར་ན་རྒྱུད་ཀྱི་བསྟན་པ་རྒྱས་པ་མ་ལགས་བྱས་པས། སོ་སོ་སྐྱེ་བོ་གང་
ཡིན་པ་དེ་ཡང་སྲོག་གཅོད་པ་ལ་དགའ་བ་དང་། རྡོ་རྗེ་སློབ་དཔོན་གང་ཡིན་པ་དེ་
ལ་ཡང་རྩ་བའི་ལྟུང་བ་ཕལ་ཆེར་འབྱུང་བ་དང་། གང་དག་སྤྱོད་པ་དེ་དག་ཀྱང་མི་
དགེ་བ་བཅུ་ལ་ལྷག་པར་སྤྱོད་པ་དང་། མ་མོའི་ཚོགས་རྣམས་ཀྱང་ཤ་ཁྲག་ལ་དགའ་
བས་རྒྱུད་ཀྱི་བསྟན་པ་རྒྱས་པ་མ་ཡིན་ནོ། །ཞེས་པ་རྒྱུད་རྒྱས་པ་ལ་ལྟོས་ནས་བཏུས་
པའི་རྒྱུད་ཀྱང་ཡིན། བརྟག་པ་སུམ་ཅུ་རྩ་གཉིས་པ་ལ་ལྟོས་ནས་ཕྱུང་བའི་རྒྱུད་ཀྱང་
ཡིན་ནོ། །འོ་ན་ཕྱུང་བ་ཡིན་ན་གླེང་གཞི་འོང་བ་ཇི་ལྟར་ཡིན་ན། རང་དབང་ཅན་གྱི་
རྒྱུད་དུ་གྲུབ་པར་བྱ་བའི་ཕྱིར་རོ།། །།
༄༅། །བླ་མ་དམ་པའི་ཞབས་ལ་གུས་པས་འདུད། མའི་རྒྱུད་ལ་རྩ་བ་དང་བཤད་
པ་གཉིས་སུ་བཞུགས་ཏེ། དེ་ལ་སྔོན་བྱུང་ཞིང་བསྟན་བྱར་འདུག་པ་ལ་རྩ་བའི་རྒྱུད་
དུ་བྱ། ཕྱིས་བྱུང་ཞིང་སྟོན་བྱེད་དུ་འདུག་པ་ལ་བཤད་པའི་རྒྱུད་བྱ་སྟེ། འཇུག་ལུགས་
- 434 -

ས་ཆེན་ཀུན་དགའ་སྙིང་པོའི་གསུང་།
དེའི་ཕྱོགས་ལ་ནི་ཕན་ཚུན་ལྟོས་ནས་བཞག་པར་བཞེད་དེ། དེ་ཡང་། ཀྱེ་ཡི་རྡོ་རྗེ་
རྣལ་འབྱོར་རྒྱུད། །དང་པོར་རྒྱལ་བ་རྣམས་ཀྱིས་བཤད། །ཕྱི་ནས་རྣལ་འབྱོར་མ་ཡི་
རྒྱུད། །ཅེས་གསུངས་པས་དེའི་ལུགས་ལྟར་ན། རྒྱུད་ཕྱི་མ་ཡན་ཆད་བཤད་པའི་རྒྱུད་
དོ། །འཇོག་ལུགས་གཉིས་པ་ལྟར་ན། དེ་རྩ་བར་ཁས་བླངས་ནས་དེའི་མ་ཚང་བ་ཁ་
བསྐང་། མི་གསལ་བ་གསལ་བར་བྱེད་པ་ལ་སོགས་པ་ལ་རྒྱུད་ཕྱི་མ་སྟེ། དེ་གཉིས་ཀ་
བཤད་གཞིར་ཁས་བླངས་ནས་ཚུལ་གཉིས་ཀྱིས་བཤད་པ་ནི་ཕྱི་མའི་ཕྱི་མ། དེ་གསུམ་
ཀ་བཤད་གཞིར་ཁས་བླངས་ན། ཚུལ་གསུམ་གྱི་ཐོག་ཏུ་ཡང་ཚིག་དོན་རྣམ་པར་ཕྱེ་
སྟེ་བསྟན་པ་ལ་བཤད་རྒྱུད་ཅེས་བྱ་བར་བཞེད་དེ། དེ་ལ་རྒྱུད་གསུམ་པོ་འདིའི་དབང་
དུ་བྱས་ན། རྩ་བའི་རྒྱུད་བརྟག་པ་གཉིས་པ་ལ། ཐུན་མོང་མ་ཡིན་པའི་ཚུལ་གྱིས་
བཤད་པ་དང་། ཐུན་མོང་གི་ཚུལ་གྱིས་བཤད་པའོ། །ཇི་ལྟ་བུའི་རྩ་བའི་རྒྱུད་ཡིན་ཞེ་
ན། རྗེ་མེ་ཏཱི་ཞབས་པའི་བརྒྱུད་པས། རྒྱས་པ་ལ་བརྟག་པ་སྟེ་ལེའུ་སོ་གཉིས། ཤློ་ཀ་ནི་
འབུམ་བཞུགས་པའི་དང་པོ་གཉིས་ཕྱུང་བར་བཞེད་དེ། བརྟག་པའི་རྒྱལ་པོ་དང་པོ་
ཡིན། །སྒྱུ་མའི་བརྟག་པ་གཉིས་པ་སྟེ། །གསུངས་པས་ན་ཐེ་ཚོམ་མི་ཟ་གསུང་བ་ལ།
དེའི་ཕྱོགས་ལ་འགལ་བ་སྣང་སྟེ། བརྟག་པ་དང་པོའི་བཅུ་གཉིས་པ་ལས་རྒྱས་པའི་
སྐབས་ནས། གོང་དུ་བརྟག་པ་བཅུ་གཉིས་ལས། །རྒྱས་པར་གསུངས་པ་མདོ་རུ་བསྡུ། །
ཞེས་གསུངས་པ་དང་འགལ་ཏེ། བརྟག་པ་དང་པོ་གཉིས་ཕྱུང་བར་བཞེད་ན་གོང་དུ་
བསྡུ་རྒྱུའི་བརྟག་པ་བཅུ་གཉིས་པ་མེད་པས་སོ། །ཡང་འགལ་བ་གཉིས་པ་རབ་གནས་
ཀྱི་སྐབས་ནས། གོང་མའི་རྒྱུད་ཀྱི་ཆོག་རིམ་པ། །ཞེས་གསུངས་པ་ལ་བརྟག་པ་དང་
པོར་མ་གསུངས་སོ། །བླ་མ་རྡོ་རྗེ་གདན་པའི་བརྒྱུད་པའི་བཞེད་ཀྱིས་རྒྱུད་རྒྱས་པ་བརྟག
པ་སུམ་ཅུ་པ། བཅུ་གཉིས་པ། དགུ་པ། འདི་བརྟག་པ་གཉིས་པ་བཀོལ་བ་དུམ་བུའི་
- 435 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ༼ཀ༽
རྒྱུད་དུ་བཞེད་པ་དང་། དཔལ་ནཱ་རོ་པའི་བརྒྱུད་པས། རྒྱས་པ་སུམ་ཅུ་རྩ་གཉིས་པ་
ལས་ཕྱུང་བར་བཞེད་པའི་རྒྱུད་ཆུང་ངུ་རྩ་རྒྱུད་དུ་བཞེད་པ་དེ་གཞུང་དང་འགལ་བར་
སྣང་སྟེ། བརྟག་པ་སུམ་ཅུ་རྩ་གཉིས་པ་ལས་ཕྱུང་བ་ཞེས་པའོ། །རྗེ་ཌཾ་བི་ཧེ་རུ་ཀའི་
བརྒྱུད་པས་ནི་བརྟག་པ་སུམ་ཅུ་པོ་ཡན་ཆད་ཀྱི་བརྟག་པར་གསུངས་པ་ལ། རྒྱུད་རྒྱས་
པ་མ་འོངས་པ་ལ་མཁོ་བའི་ཡན་ལག་ཏུ་མ་གྱུར་ནས། རྩོད་དུས་སུ་མཁོ་བའི་ཡན་
ལག་ཏུ་རྒྱུད་བསྡུས་པ་ཞུས་པ་དེ་དག་གི་དོན་སུམ་ཅུ་རྩ་གཉིས་པ་ལས་གང་གཅེས་པ་
བསྡུས་པ་བརྟག་པ་གཉིས་པ་འདི་ཡིན་ཏེ། དང་པོ་གླེང་གཞི་གསུངས་པ་དང་། རྒྱས་
པར་གསུངས་པ་མདོ་རུ་བསྡུ། །ཞེས་གསུངས་པ་དང་། གོང་མའི་རྒྱུད་ཀྱི་ཆོག་རིམ་
པས། །ཞེས་གསུངས་པ། མཁའ་འགྲོ་མཁའ་འགྲོ་མ་རྣམས་ཀྱི། །འབུམ་ཕྲག་ལྔ་ཡི་རྒྱ་
མཚོ་ཆེ། །ཀྱེ་ཡི་རྡོ་རྗེ་རྡོར་འཆང་གིས། །ཨེ་མ་རྒྱུད་ཀྱི་རྒྱས་བསྟན་པ། །དག་པའི་སྙིང་
པོ་ཡོངས་བཟུང་བ། །ཞེས་རྒྱས་པ་ལས་བསྡུས་པར་གསུངས་པའི་རྒྱུད་དུ་བརྟག་པ་
གཉིས་པ་གསལ་ཏེ། ཀྱེ་ཡི་རྡོ་རྗེ་རྣལ་འབྱོར་རྒྱུད། །དང་པོ་རྒྱལ་བ་རྣམས་ཀྱིས་བཤད། །
ཕྱི་ནས་རྣལ་འབྱོར་མ་རྒྱུད་ནི། །དེ་ཉིད་བུད་མེད་གཟུང་ཕྱིར་རོ། །སུམ་ཅུར་གཅིག་
མེད་སུམ་ཅུ་པ། །ཞེས་པ་གཉིས་པོ་དེ་དང་བརྟག་པ་སོ་གཉིས་སུ་གྲངས་ཀྱང་ཚང་བར་
བྱས་སོ། །འོ་ན་རྒྱུད་རྒྱས་པ་ལ་བརྟག་པ་སུམ་ཅུ། བསྡུས་པ་ལ་གཉིས་སུ་འོང་བ་ཅིས་
སྙམ་ན། འདི་ཡི་རྒྱུད་ཀྱི་ངེས་པའོ། །ཞེས་བྱའོ། །རྒྱུད་རྒྱས་པ་ལས་བསྡུས་པའི་དགོས་
པ་ནི། འཆད་པ་དང་། ཉན་པ་པོ་ཉོན་མོངས་པའི་དབང་དུ་འགྱུར་ལ། དེས་ཕྱིས་
བགེགས་འཕེལ། བར་ཆད་ལ་སོགས་པ་འབྱུང་བས་སོ། །ཐ་མ་གཉིས་ཕྱུང་བས་ན་ཕྱུང་
བ་ཞེས་ཀྱང་འཐད་དོ། །དེ་ལྟ་བུ་དེ་རྒྱུད་ཀྱི་རིམ་པས་ནི་གང་ཟག་གཞུག་པའི་གོ་རིམ་
ལ་དགོངས་ནས། འབྲས་བུ། གང་ཟག ཐབས་དང་གསུམ་དུ་གནས་ཏེ། འབྲས་བུ་ལ་
- 436 -

ས་ཆེན་ཀུན་དགའ་སྙིང་པོའི་གསུང་།
བྲོད་པ་སྐྱེས་པས་རྒྱུ་དང་ཐབས་ལ་ནན་ཏན་བྱེད་པ་ལ་དགོངས་སོ། །སྟོན་ལུགས་འདི་
བརྟག་པ་དང་པོ་རྩ་བའི་རྒྱུད་དུ་སྟོན། བརྟག་པ་ཕྱི་མ་ནི་མི་གསལ་བ་གསལ་བ་དང་།
མ་ཚང་བ་ཁ་བསྐང་བར་བྱེད་པས་བཤད་པའི་རྒྱུད་ཀྱི་ཚུལ་དུ་སྟོན་གསུངས། གོང་
དུ་བརྟག་པ་བཅུ་གཉིས་ལས། །རྒྱས་པར་གསུངས་པ་མདོ་རུ་བསྡུ། །ཞེས་པ་ལ་བཞེད་
ལུགས་དུ་མ་སྣང་སྟེ། པདྨ་བཛྲ་ནི་བརྟག་པ་ཞེས་བྱ་བ་ལེའུ་ལ་ཟེར་ལ། བརྟག་པ་དང་
པོ་འདི་ཉིད་ལ། །ལེའུ་བཅུ་གཅིག་ཡོད་པ་ལས་འདིའི་གོང་ཡན་ཆད་ལེའུ་བཅུ་ཐམ་
པ། རྡོ་རྗེ་རིགས་ཀྱི་ལེའུ་ལ་གཉིས་འབྱེད་པས་བཅུ་གཅིག སྔགས་ཀྱི་ལེའུ་དང་བཅུ་
གཉིས་ཡོད་པ་ལས། བཅུ་གཉིས་པ་སྔགས་ཀྱི་ལེའུ་ལས་རྒྱས་པར་གསུངས་པ་ལེའུ་དགུ་
པ་འདིར་མདོ་རུ་བསྡུ། ཞེས་ཏེ། སྔགས་ཀྱི་ལེའུ་ན་རྒྱས་པར་གསུངས་པ་མེད་པས་དེ་
ཡང་མི་འཐད་ལ་འགྲེལ་པར། ཀུ་རུ་ཀུལླེའི་བརྟག་པ་བཅུ་གཉིས་པར་བྱས་ནས་འདུག་
གསུངས་ཏེ། དེ་ལྟ་བུ་ཡང་གཞུང་གཞན་དུ་བཅུ་གཉིས་པར་གྲུབ་པ་མེད་པས་མི་འཐད་
དོ། །དམ་ཚིག་རྡོ་རྗེ་རྗེས་འབྲང་དང་བཅས་པ་ནི། གོང་དུ་བརྟག་པ་བཅུ་གཉིས་པ། །
ཞེས་བྱ་བ་ནི་བརྟག་པ་བཅུ་གཉིས་ལས། གསུངས་པས་ཟེར་ཏེ། དེ་ལ་གོ་བ་མི་འདུག་
གསུངས། སྨན་ལུང་པ་ནི་སྤྱིར་རྒྱུད་རྒྱས་བསྡུས་ལྔར་བཞུགས་ཏེ་རྒྱུད་རྒྱས་པ་ལ་བརྟག་
པ་སོ་གཉིས་པ་དང་། སུམ་ཅུ་པ་དང་། བཅུ་གཉིས་པ་དང་། བརྟག་པ་དགུ་པ་དང་།
བསྡུས་པ་བརྟག་པ་གཉིས་པ་འདི་ཉིད་དང་ལྔར་བཞུགས་པ་ལས། རྒྱུད་བརྟག་པ་བཅུ་
གཉིས་པ་ཀུ་རུ་ཀུལླེའི་སྒྲུབ་ཐབས་རྒྱས་པར་གསུངས་པ་དེ། ལེའུ་དགུ་པ་འདིར་མདོ་
རུ་བསྡུ། གསུངས་ཏེ། བཤད་པའི་རྒྱུད་ལས་རྒྱས་པ་ལ་བརྟག་པ་སོ་གཉིས་དང་། བསྡུས་
པ་ལ་བརྟག་པ་གཉིས་སུ་གསུངས་ཀྱི། རྒྱས་བསྡུས་ལྔར་གྲུབ་པ་མེད་པས་དེ་ཡང་མི་
འཐད་ལ། མར་པས། གོང་དུ་གསུངས་ཞེས་འདི་ཉིད་ཀྱི་སྔགས་ཀྱི་ལེའུ་ལ་བྱ་ལ།
- 437 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ༼ཀ༽
བརྟག་པ་བཅུ་གཉིས་ལས་རྒྱས་པར་གསུངས་ཞེས་བྱ། །ཀུ་རུ་ཀུལླེ་ཡན་ཆད་དགུ་དང་།
དངོས་གྲུབ་བརྟག་པ་ཡན་ཆད་བཅུ་གཉིས་ལས་རྒྱས་པར་གསུངས་པ། དགུ་པ་འདིར་
མདོ་རུ་བསྡུ། ཞེས་གསུངས་སྐད། བླ་ཆེན་པོའི་ལུགས་ཀྱི། གོང་དུ་བརྟག་པ་བཅུ་
གཉིས་ལས་ཟེར་ཡང་རུང་སྟེ། བཤད་པའི་རྒྱུད་ལས། མཁའ་འགྲོ་ཀུ་རུ་ཀུལླེ་དགུ་
ཟེར་བས་བརྟག་པ་དགུ་པར་བཤད། དངོས་གྲུབ་བརྟག་པ་བཅུ་གཉིས་པ། །ཞེས་བཅུ་
གཉིས་པ་དངོས་གྲུབ་ཀྱི་བརྟག་པར་བཤད་ཀྱང་། བཅུ་གཉིས་པ་དེར་ཀུ་རུ་ཀུལླེའི་ལས་
ཚོགས་རྒྱས་པར་གསུངས་པ་དེ། ལེའུ་དགུ་པ་འདིར་མདོ་རུ་བསྡུ་གསུངས། ཡང་ཀུ་
རུ་ཀུལླེ་འདིས་དགོས་པ་གསུམ་འགྲུབ་སྟེ། དབང་དུ་བྱ་བའི་ལས་འགྲུབ་པ་དང་། དུག་
གིས་མི་ཚུགས་པ་དང་། ཤེས་རབ་འཕེལ་བར་བྱེད་པའོ། །ས་བཅུ་གཅིག་པ་སྤྱིའི་དོན་
གྱི་མཐར་ཐུག་ལས་ཁྱད་པར་དུ་འཕགས་པ་སྦས་པའི་དོན་གྱི་མཐར་ཐུག་ས་བཅུ་གསུམ་
པ་དེ་ལ། སྤང་བྱ་དང་། ཐོབ་བྱ་དང་སྦྱང་གཞི་ཁྱད་པར་དུ་འཕགས་པ་ཡོད་དམ་ཞེ་
ན། གདམས་ངག་དང་ལུང་རྣམས་ཀྱིས་ཡོད་པར་བཞེད་དེ། ས་བཅུ་གཅིག་པའི་དུས་
སུ། ཕ་རོལ་ཏུ་ཕྱིན་པའི་ཐེག་པ་ནས་འཁོར་དང་ཞིང་ཁམས་ལ་སོགས་པ་ཐ་དད་པའི་
ཚུལ་དུ་བཤད་དེ། ཤེས་རབ་ཀྱི་ཕ་རོལ་ཏུ་ཕྱིན་པས་བཤད་དེ་གསུངས་སོ། །དེ་བས་
ན་ཡོན་ཏན་ཐམས་ཅད་གཞན་སྣང་ཐ་དད་པའི་ཚུལ་དུ་སྣང་བ་ནི་ཤེས་བྱའི་སྒྲིབ་པ་
ཕྲ་མོ་ཡིན་པས་ན། སྤང་བྱ་མ་སྤངས་སོ། །ཐོབ་བྱ་ཡང་མ་ཐོབ་སྟེ་འཁོར་འདས་ཀྱི་
ཆོས་ཐམས་ཅད་རང་གི་སེམས་བསམ་གྱིས་མི་ཁྱབ་པའི་དབྱིངས་སུ་རོ་གཅིག་པར་མ་
ཤེས་ཏེ། བསམ་གྱིས་མི་ཁྱབ་པའི་གནས་མངོན་དུ་བྱས་པ་མེད་དོ། །སྦྱང་གཞི་ཡང་
ལུས་ཀྱི་རྩ་སུམ་ཅུ་རྩ་གཉིས་ཀྱི་ནང་ན་རླུང་དང་བྱང་སེམས་སུམ་ཅུ་རྩ་གཉིས་དབུ་མའི་
གནས་སུ་ཐིམ་པ་ལས་ས་བཅུ་གསུམ་གྱི་རྟོགས་པ་འཆར་བ་ལས། ཕ་རོལ་ཏུ་ཕྱིན་པའི་
- 438 -

ས་ཆེན་ཀུན་དགའ་སྙིང་པོའི་གསུང༌།
ཐེག་པ་ལས་ཐབས་དེ་དང་བྲལ་བས་དེའི་རྟེན་འབྲེལ་མ་འཛོམ་པས་སོ། །དེ་རྣམས་
མེད་པ་ཅིས་ཤེ་ན། ཉེ་བའི་རྒྱུ་ཐུན་མོང་མ་ཡིན་པ་བྱང་ཆུབ་ཀྱི་སེམས་ཆོས་བརྒྱད་དམ་
དྲུག་འཛོམ་པའི་རྟེན་འབྲེལ